আলভারো মোর্তে

আলভারো আন্তোনিও গার্সিয়া পেরেজ  (জন্ম ২৩ ফেব্রুয়ারি ১৯৭৫), পেশাগতভাবে আলভারো মর্তে নামে পরিচিত একজন স্পেনীয় অভিনেতা। টেলিভিশন সিরিজ মানি হেইস্টে ' দ্য প্রফেসর ' চরিত্রে অভিনয় করে তিনি বিশ্বব্যাপী খ্যাতি অর্জন করেন। মর্তে অ্যামাজন প্রাইম ভিডিওর হাই ফ্যান্টাসি সিরিজ, দ্য হুইল অফ টাইম (২০২১-বর্তমান) -এ লোগেইন আবলার চরিত্রে অভিনয় করেছেন।

জীবনের প্রথমার্ধ 
আলভারো আন্তোনিও গার্সিয়া পেরেজ  ২৩ ফেব্রুয়ারী ১৯৭৫ সালে কাডিজ প্রদেশের আলজেসিরাসে জন্মগ্রহণ করেন। পরে তিনি তার পরিবারসহ কোরদোবা প্রদেশের বুজালাঙ্কে চলে যান।

প্রথমে যোগাযোগ প্রকৌশলে ডিগ্রি অর্জন করেন। কিন্তু ১৯৯৯ সালে তিনি নাট্য শিল্পে মনোনিবেশ করেন এবং কর্ডোবার এস্কুয়েলা সুপিরিয়র ডি আর্টে ড্রামাটিকো ডি কর্ডোবা থেকে স্নাতক হন। তিনি ট্যাম্পের বিশ্ববিদ্যালয়ে দুই মাস স্নাতকোত্তর অধ্যয়ন করেন। ফিনল্যান্ডে থাকার পর, তিনি মাদ্রিদে স্থায়ীভাবে বসবাস শুরু করেন। ৩৩ বছর বয়সে তার বাম উরুতে ক্যান্সারজনিত টিউমার ধরা পড়ে। পরে তিনি শেষ পর্যন্ত চিকিৎসার মাধ্যমে সুস্থ হয়ে ওঠেন।

কর্মজীবন 

স্পেনীয় টেলিভিশন সিরিজ  -এ একটি ছোট ভূমিকায় অভিনয়ের মাধ্যমে মর্তে তার অভিনয় জীবন শুরু করেন। তিনি তার প্রথম প্রধান চরিত্রে অভিনয় করেন "প্ল্যান্টা ২৫" সিরিজে, যা স্পেনীয় আঞ্চলিক টিভি সম্প্রচারকদের  মাধ্যমে প্রচারিত হয়েছিল এবং ২০০৭ থেকে ২০০৮ সাল পর্যন্ত তিনি "রে" - একজন চালক - চরিত্রে অভিনয় করেছিলেন। পরে তিনি স্পেনীয় টেলিভিশন সিরিজ ব্যান্ডোলেরা-তে আদলফো ক্যাস্টিলো এবং সোপ অপেরা আমার এন তিম্পোস রিভুয়েলতোস-এ গ্যাব্রিয়েল আরেটা চরিত্রে অভিনয় করেন।

লোকগায়িকা লোলা ফ্লোরেসের জীবনীভিত্তিক চলচ্চিত্র "লোলা, লা পেলিকুলা " (২০০৭) তে মর্তে একটি ছোট ভূমিকায় অভিনয় করেছিলেন। যেখানে তিনি নায়িকার প্রেমিক হিসেবে সংক্ষিপ্তভাবে একজন ষাঁড়ের লড়াইয়ের খেলোয়াড়ের ভূমিকায় অভিনয় করেন।

অভিনয়ের পাশাপাশি, মোর্তে ২০১২ সালে ৩০০ পিস্তোলাস (ইংরেজি: ৩০০ পিস্তল) নামে একটি থিয়েটার কোম্পানি প্রতিষ্ঠা করেন।

২০১৪ সালে তিনি দীর্ঘদিন ধরে চলা টেলিনোভেলা এল সেক্রেতো দে পুয়েন্তে ভিয়েহো-তে যোগ দেন। সেখানে তিনি ২০১৭ সাল পর্যন্ত লুকাস মলিনারের চরিত্রে অভিনয় করেন। এই চরিত্রটি একটি ছোট শহরের চিকিৎসক ছিল।

পুয়েন্তে ভিয়েহো থেকে বিদায় নেওয়ার পর, মর্তে টেলিভিশন সিরিজ লা কাসা দে পাপেলে সার্জিও "এল প্রফেসর" মার্কুইনার ভূমিকায় অভিনয় করেন। প্রথম সিজনটি ২০১৭ সালে অ্যান্টেনা ৩- তে প্রচারিত হয়েছিল। এই ধারাবাহিকের কেন্দ্রবিন্দুতে ডাকাতির পেছনের সূক্ষ্ম অপরাধী মূল পরিকল্পনাকারী চরিত্রটির অভিনয়ের জন্য তিনি প্রচুর প্রশংসিত হন এবং টেলিভিশন ধারাবাহিকের পাশাপাশি বিশ্বব্যাপী খ্যাতি অর্জন করেন। ২০১৭ সালের শেষের দিকে, নেটফ্লিক্স সিরিজটি অধিগ্রহণ করে এবং তার প্ল্যাটফর্মে বিশ্বব্যাপী বিতরণ করে। শেষ সিজনের দ্বিতীয় অংশ ২০২১ সালের ডিসেম্বরে প্রকাশিত হয়েছিল।

তিনি নেটফ্লিক্সের মিরাজ (২০১৮) নামে একটি পূর্ণদৈর্ঘ্য চলচ্চিত্রে প্রথমবারের মত প্রধান ভূমিকায় অভিনয় করেন।

মর্তে ২০১৯ সালের মুভিস্টার+ টেলিভিশন সিরিজ এল এমবারকাডেরোতে  অস্কার চরিত্রে অভিনয় করেছিলেন। অস্কার একজন পুরুষ যিনি দুটি ভিন্ন মহিলার সাথে আলাদাভাবে বসবাস করে দ্বৈত জীবনযাপন করেছেন। ২০১৯ সালের ডিসেম্বর মাসে ঘোষণা করা হয় যে, মোর্তে অ্যামাজনের টেলিভিশন সিরিজ দ্য হুইল অফ টাইম-এর অভিনেতা হিসেবে কাস্টে যোগ দিয়েছেন। এই সিরিজটি একই নামের মহাকাব্যিক কাল্পনিক উপন্যাসের ওপর ভিত্তি করে তৈরি, যেখানে তিনি ‘লোগেইন’ নামক একটি চরিত্রে অভিনয় করবেন।

২০২১ সালের এপ্রিলে, তাকে বাউন্ডলেস  মিনিসিরিজে হুয়ান সেবাস্তিয়ান এলকানোর চরিত্রে অভিনয়ের জন্য ঘোষণা করা হয়।

সিডনি সুইনির সাথে ইম্যাকুলেটে মোর্তে একটি গুরুত্বপূর্ণ চরিত্রে অভিনয় করেন।

চলচ্চিত্র তালিকা

চলচ্চিত্র

টেলিভিশন

পুরস্কার এবং মনোনয়ন

তথ্যসূত্র

বহিঃসংযোগ 

 

স্পেনীয় চলচ্চিত্র অভিনেতা
স্পেনীয় ব্যবসায়ী
জীবিত ব্যক্তি
১৯৭৫-এ জন্ম